b'\n_START_ARTICLE_\nFerrosyanidi\n_START_PARAGRAPH_\nFerrisyanidi ja ferrosyanidi ovat negatiivisia ioneja, joiden kemiallinen kaava on Fe(CN)\xe2\x82\x86. Ne eroavat toisistaan vain varaukseltaan. Ferrosyanidin varaus on -4, ferrisyanidin -3. Ferrosyanidin voi muuttaa ferrisyanidiksi ja p\xc3\xa4invastoin hapetus-pelkistysreaktiolla._NEWLINE_Vaikka niiss\xc3\xa4 on runsaasti myrkyllist\xc3\xa4 syanidiryhm\xc3\xa4\xc3\xa4, ne ovat paljon v\xc3\xa4hemm\xc3\xa4n myrkyllisi\xc3\xa4, sill\xc3\xa4 syanidiryhm\xc3\xa4t ovat tiukasti sidoksissa rautaan._NEWLINE_Ferrosyanideja, joiden E-koodi on E535 (natriumferrosyanidi), E536 (kaliumferrosyanidi) ja E538 (kalsiumferrosyanidi), k\xc3\xa4ytet\xc3\xa4\xc3\xa4n paakkuuntumisenestoaineena suolassa, esimerkiksi maantiesuolassa. Vaikka ainetta joutuisi pohjaveteen, sit\xc3\xa4 ei pidet\xc3\xa4 haitallisena, koska ferrosyanidi haihtuu auringonvalossa ja happamissa oloissa ja desinfiointi yli 8,5 pH:ssa muuttaa syanidit vaarattomiksi syanaateiksi. Australiassa ja Uudessa-Seelannissa E538 on kuitenkin kielletty._NEWLINE_Ferrosyanidin systemaattinen nimi on heksasyanoferraatti(II) ja ferrisyanidin heksasyanoferraatti(III).'